? કાલિદાસની રચનાઓ પ્રખર જ્યોતિમાન છે તેનું કારણ કાલિદાસની લેખનશક્તિમાં રહેલી તાકાત છે. કાલિદાસ જેવી ઉપમા કોઇ આપી શકે નહિ એ વાત તો જાણીતી છે ! વળી,રસનિરૂપણમાં પણ કાલિદાસને પહોંચી શકવાની કોઇની તાકાત નથી. મુખ્યત્વે કાલિદાસે પોતાની રચનાઓમાં “શૃંગાર રસ” પ્રયોજ્યો હોવા છતાં તેણે નૈતિક જીવનનાં મુલ્યો અખંડ રાખ્યાં છે. વળી,પર્યાવરણીય ઘટનાઓ પણ કાલિદાસની જેમ આબેહુબ ભલાં કોણ વર્ણવી શકે ! રસનિરૂપણ, ઉપમા, છંદ, અલંકાર એ બધી રીતે કાલિદાસની રચનઓ બેજોડ છે.